b'\n_START_ARTICLE_\nNevidno zlo: Ma\xc5\xa1\xc4\x8devanje\n_START_SECTION_\nVsebina\n_START_PARAGRAPH_\nAlice in ostale na ladji Arcadia napadejo enote podjetja Umbrella, ki jih vodi Alicina nekdanja prijateljica Jill Valentine. Alice ugrabijo, medtem ko je usoda Chrisa Redfielda, Claire Redfield in K-Mart neznana._NEWLINE_Alice se zbudi v podzemni stavbi, kjer jo nagovori Jill. Ko zmanjka elektrike, Alice pobegne in se znajde v simuliranem trgu Shibuya v Tokiu. Ko pobegne skupini zombijev, spozna Ado Wong, eno izmed najbolj\xc5\xa1ih agentk Alberta Weskerja. Ada ji pojasni, da z Weskerjem ne slu\xc5\xbeita ve\xc4\x8d Umbrelli, ter da ji je ravno on pomagal pobegniti. Na zaslonu se pojavi Wesker in pojasni, da Umbrello zdaj vodi Rde\xc4\x8da kraljica. Ada pojasni, da se trenutno nahajata pod morjem blizu Kam\xc4\x8datke, nekdanjega opori\xc5\xa1\xc4\x8da Sovjetske Zveze. To obmo\xc4\x8dje zdaj uporablja Umbrella, da preizku\xc5\xa1a u\xc4\x8dinkovitost T-virusa. Ada in Alice sre\xc4\x8data re\xc5\xa1evalno odpravo, ki jo sestavljajo Leon Kennedy, Barry Burton in Alicin prijatelj iz Los Angelesa Luther West. Leonova ekipa ima namen postaviti eksploziv po zgradbi in a \xc4\x8dez dve uri aktivirati, kar bi povzro\xc4\x8dilo njeno uni\xc4\x8denje. Dogovorijo se, da se sre\xc4\x8dajo v Racoon Cityu. Alice in Ada se znajdeta v simuliranem New Yorku, medtem ko Leonova ekipa vstopi v simulacijo Moskve, vendar jih napadejo zombiji._NEWLINE_V predmestju Alice in Ada spoznata Becky, gluho h\xc4\x8derko Alicinega klona, ki zdaj misli da je Alice njena mama. Prav tako sre\xc4\x8dajo nekdanje prijatelje Ona, Rain Ocampo in Carlosa Olivero, ki so bili poslani da jih ujamejo. Ada in Alice se lo\xc4\x8dita. Alice z Becky kmalu sre\xc4\x8da \xc5\xa1e en Rainin klon, ki je bila prijateljica Beckyine mame, zato ji Alice da oro\xc5\xbeje. Alice pomaga Leonovi ekipi in kmalu se vsi razen Barrya in Raininega dobrega klona, \xc5\xbeivi vrnejo na povr\xc5\xa1je._NEWLINE_Alice se na povr\xc5\xa1ju spopade z Jill, Rain pa s Lutherjem in Leonom. Rain zaradi svoje ne\xc4\x8dlove\xc5\xa1ke mo\xc4\x8di ubije Lutherja in onesposobi Leona. Alice odstrani Jill veri\xc5\xbeico, zaradi katere je izgubila spomin in jo vrne v normalno stanje. Ker ugotovijo, da Rain ne morejo ubiti, jo prepustijo plavajo\xc4\x8dim zombijem pod vodno gladino. Alice, Ada, Becky, Leon in Jill\xc2\xa0se odpravijo k Weskerju, ki je zabarikadiran v Beli hi\xc5\xa1i skupaj z enotami ameri\xc5\xa1ke vojske. Alice se sre\xc4\x8da s Weskerjem v Ovalni pisarni, kjer ji vbrizga T-virus, ki ji vrne nad\xc4\x8dlove\xc5\xa1ke mo\xc4\x8di. Na strehi Wesker pojasni, da \xc5\xbeeli Rde\xc4\x8da kraljica izkoreniniti \xc4\x8dlove\xc5\xa1tvo, ter da so oni edino upanje. Zadnja scena prika\xc5\xbee vojsko, ki se bori proti \xc5\xa1tevil\xc4\x8dnej\xc5\xa1im hordam oku\xc5\xbeenih.'